Skolier dagvaar skool oor dra van gesigsmaskersArgieffoto (Foto: Alexandra_Koch/Pixabay) ŉ 12-jarige meisie van Engeland dagvaar haar skool vir ŉ beleid dat skoliere gesigmaskers moet dra terwyl hulle in die gebou is. Sy voer aan die beleid “hou ŉ risiko in van ernstige skade vir kinders” wat betref hul geestelike en fisiese gesondheid, berig die Daily Mail. Die Tapton Academy School Trust, wat skole in Sheffield bestuur, het gesê hy “moedig leerlinge aan om maskers te dra, in lyn met regeringsbeleid”. Die Trust het gesê sedert die einde van Augustus 2020 het 120 personeellede in die skool Covid-19 opgedoen – dit is meer as 10% van alle personeellede. Francis Hoar, wat die meisie, wat slegs as AB geïdentifiseer is, verteenwoordig, het aan die hof gesê die skoliere dagvaar die skool vir die “skade” wat hulle kan opdoen deur die dra van ŉ masker. “As die Trust sy werk behoorlik gedoen het, sou hy bewyse ingesamel het en ŉ siening bereik het oor die doeltreffendheid van die betrokke maatreël, maar hy het dit nie gedoen nie. Daar is byna geen bewyse van die doeltreffendheid van dié toestelle wat gebruik kan word om die risiko van ŉ virus-infeksie te verhoed nie,” het Hoar beweer. Sy erken dat die maskers nie by die skool vereis word nie, maar het gesê: “Die Trust sê die maskers is nie verpligtend nie, dit word ‘aangemoedig’.” Ben Bentley, wat die skooltrust verteenwoordig, het gesê die beleid is om aan te moedig en nie om skoliere te dwing om maskers by die skool te dra nie. “Van die 1 000 personeellede van die algehele trust het 120, of meer as 10%, sedert 31 Augusuts 2020 Covid-19 opgedoen. Hy voer aan die Trust het die risiko-assessering “baie behoorlik” gedoen en wil skoliere aanmoedig om maskers te dra om te voorkom dat Covid-19 na die breër gemeenskap versprei. Bentley sê as leerlinge nie meer aangemoedig word om maskers te dra nie, kan dit tot verdere regstappe lei van skoliere en ouers wat dink dat hulle maskers by die skool moet dra. Navorsing by die Universiteit van Cambridge het bepaal dat die dra van ŉ gesigmasker beduidend die risiko vir oordrag verlaag, en dit is ook die maklikste en eenvoudigste ding wat meeste mense kan doen. Dr. Renata Retkute, ŉ navorser aan die Cambridge-universiteit, mede-outeur van die studie, het gesê regter Roger Tar Har het die saak uitgestel. Hy sal in ŉ latere stadium ŉ besluit neem.